Diari Oficial de la Generalitat Valenciana


Sumari del DOGV 6518, del 11-05-2011 (2011/4873)

Notificació de la interlocutòria dictada en el judici de mesures urgents número 408/2010.
-----------------------------------------------------------------------------------------

### Dades del document

Número de DOGV
:   6518

Data del DOGV
:   11-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4873


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el judici de mesures urgents número 408/2010. [2011/4873]  
Assumpte civil 000408/2010  
Pedro Moya Donate, secretari del Jutjat de Primera Instància numero 7 de Castelló de la Plana.   
En el judici a què es fa referència s'ha dictat la resolució que té el text que, literalment, és com segueix:  
«Interlocutòria número 506/2010   
Castelló de la Plana, 27 de desembre de 2010  
  
Fets  
Primer. El Ministeri Fiscal va sol·licitar l'adopció de les següents mesures a l'empara de l'article 158 del Codi Civil en relació amb la menor [?]: que les visites amb la mare es portaran a terme en un punt de trobada.  
Segon. Admesa a tràmit la sol·licitud, van ser citats el Ministeri Fiscal i els progenitors de la menor, Francisco José Gimeno Mundina i Cristina de la Cruz Ventura, a compareixença, que va tindre lloc el dia 27 de desembre de 2010, i va comparéixer el Ministeri Fiscal, que es va ratificar en la seua sol·licitud, i el demandat el senyor Gimeno Mundina, representat per la procuradora la senyora Tomás Fortanet, que es va mostrar conforme amb la sol·licitud. La demandada la senyora de la Cruz Ventura no va comparéixer, malgrat estar citada de forma deguda.  
Tercer. Rebut el plet a prova, es va procedir a la pràctica de la proposta i va ser admesa, que va consistir per part del Ministeri Fiscal en l'interrogatori dels demandats i la documental (considerar reproduïda la que consta en actuacions). Per la part demandada el senyor Gimeno Mundina: documental (es considera reproduïda la que consta).   
Quart. Practicada al mateix acte tota la prova admesa, el plet va resta pendent de resoldre.   
  
Fonaments jurídics   
Únic. L'article 158.4 del Codi Civil estableix que el jutge, d'ofici o a instàncies del mateix menor, de qualsevol parent o del Ministeri Fiscal, aplique les disposicions que considere oportunes a fi d'apartar el menor d'un perill o d'evitar-li perjudicis. Aquest procediment l'ha instat el Ministeri Fiscal a conseqüència de les actuacions practicades en les diligències urgents número 44/2010 del Jutjat de Violència sobre la Dona número 1 de Castelló de la Plana. En aquestes diligències es va conéixer la situació de marginalitat en què viu la mare de la menor, Cristina de la Cruz Ventura, immersa en el món de la droga i en ambients poc recomanables per a la filla. A això cal afegir que la mare manca de domicili fix (ja va costar citar-la a aquest plet) i que no compleix el règim de visites establit en la sentència de 13 de desembre de 2007, en el procediment de mesures de fills extramatrimonials número 464/2007 d'aquest Jutjat, la qual visita únicament de manera esporàdica la filla, i també incompleix les seues escasses obligacions econòmiques envers la filla (en la sentència únicament se li va imposar el pagament de la meitat de les despeses extraordinàries, i se la va exonerar de pagar la pensió d'aliments, i és que ni tan sols ha pagat les despeses extraordinàries). Atés que la mare no compleix les condicions personals ni socials ni d'habitatge necessaris per a tindre amb ella la filla en el règim de visites establit en la sentència, es disposa, en interés de la filla i per a salvaguardar la seua integritat física i moral, la suspensió del règim de visites fixat en la sentència de 13 de desembre de 2007 i, en lloc seu, es disposa que les visites es despleguen durant una hora en caps de setmana alterns al punt de trobada de Castelló de la Plana, tot i que aquestes visites únicament començaran a portar-se a terme quan així ho demane expressament la mare davant d'aquest Jutjat, mostrant un mínim d'interés envers la seua filla que, fins al dia de hui, no ha manifestat.  
  
Part dispositiva  
Atés el que s'ha exposat,  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana,  
disposa: adoptar les següents en protecció de la menor [?]:   
1. Suspendre el règim de visites establit en la sentència de 13 de desembre de 2007 (mesures fills extramatrimonials número 464/2007).   
  
2. Que les visites entre Cristina de la Cruz Ventura passen a desenvolupar-se durant una hora en caps de setmana alterns al punt de trobada de Castelló de la Plana, dins de l'horari que determine el personal d'aquest centre. Aquestes visites no començaran fins que no hi haja una petició expressa de la mare pel que fa a això.   
Notifiqueu aquesta resolució a les parts i feu-los saber que s'hi pot interposar un recurs d'apel·lació dins del termini de cinc dies, que no suspendrà l'eficàcia de les mesures disposades.   
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.   
  
Aquesta és la meua interlocutòria, que s'unirà al llibre d'interlocutòries definitives per deixar testimoniança en les actuacions, que ordene i signe».   
Atés que es desconeix el domicili o la residència actuals de la part demandada, mitjançant la diligència d'ordenació de data 14 d'abril de 2011, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de la interlocutòria número 506/2010 a Cristina de la Cruz Ventura.   
  
Castelló de la Plana, 14 d'abril de 2011.- El secretari judicial: Pedro Moya Donate.